Glesie di San Nicolau Vescul (Taurian)

La Glesie di San Nicolau Vescul e jè la Glesie Parocjâl di Taurian, frazion plui guresse dal comun di Spilimberc, in Provincie di Pordenon. E jè cognossude par jessi state tirade sù inte basse Etât di Mieç e par vê ancore vuê frescs di chê ete. Storie E jè une des glesiis plui antighis de zone. Fô tirade sù jenfri il 1290 e il 1300 par man de int dal lûc e e jè restade la midiesime fin al dì di vuê, no cate la façade che fô refate in part in stîl Gnûf Gotic ae fin dal Vôtcente. I frescs che si cjatin tal intieri de glesie e chel figurant San Cristoful a forin fatis intal 1502 par man dal pitôr di Zuan Pieri di Spilimberc. Gjalarie di figuris